PTG จัดงานขับขี่ปลอดภัย เป็นปีที่ 2
PTG จัดงาน “ขับขี่ปลอดภัยไปกับพีที ประจวบ เอฟซี” เป็นปีที่ 2
27 ส.ค. 2561

 บริษัท พีทีจี เอ็นเนอยี จำกัด (มหาชน) หรือ PTG ร่วมกับสโมสรฟุตบอล พีที ประจวบ เอฟซี จัดงาน “ขับขี่ปลอดภัยไปกับพีที ประจวบ เอฟซี” โดยเชิญสำนักงานขนส่งจังหวัด และสถานีตำรวจภูธรจังหวัดร่วมให้ความรู้แก่แฟนบอลและเยาวชนในพื้นที่จังหวัดประจวบคีรีขันธ์ กว่า 150 คนที่เข้าร่วมงาน โดยในงานได้รับเกียรติจาก คุณสุทิพย์ ตนประเสริฐ นักวิชาการขนส่งชำนาญการ หัวหน้ากลุ่มวิชาการขนส่ง สำนักงานขนส่งจังหวัดประจวบคีรีขันธ์ และ พ.ต.ต.เจษฎา กฤตานุสาร สารวัตรจราจร สถานีตำรวจภูธรจังหวัดประจวบคีรีขันธ์ ร่วมบรรยายเรื่องราวของการขับขี่ปลอดภัยขั้นพื้นฐาน และกฏจราจรที่ควรรู้
โดยโครงการดังกล่าว จัดขึ้นมาเป็นปีที่ 2 ซึ่งเกิดจากความห่วงใย และใส่ใจในความปลอดภัย ของ บริษัท พีทีจี เอ็นเนอยี จำกัด (มหาชน) ที่มีต่อประชาชนชาวประจวบคีรีขันธ์ เพื่อรณรงค์สร้างจิตสำนึกให้เคารพในกฏจราจร และกระตุ้นให้ทุกคนมีส่วนร่วมในการรับผิดชอบต่อสังคม พร้อมมอบหมวกกันน็อค ให้แก่ผู้เข้าร่วมกิจกรรม ณ ห้องประชุมองค์การบริหาร จังหวัดประจวบคีรีขันธ์ เมื่อเร็วๆนี้